מראה שחורה

מראה שחורה (באנגלית: Black Mirror) היא סדרת אנתולוגיה טלוויזיונית בריטית מסוגת מדע בדיוני ודיסטופיה שנוצרה על ידי צ'ארלי ברוקר. הסדרה עוסקת בהשלכות אפשריות של אורח החיים המודרני והטכנולוגי על עתיד האנושות וערכיה. ברוקר ציין כי "לכל פרק יש ליהוק, תפאורה ואפילו מציאות שונים. אבל כולם עוסקים בדרך שבה אנחנו חיים בהווה ובדרך בה אנו עלולים לחיות בזמן הקרוב אם לא נשים לב". הסדרה הופקה על ידי Zeppotron עבור Endemol. בכל עונה יש בין 3 ל-6 פרקים.

הסדרה עלתה לשידור לראשונה בשנת 2011, ושודרה עד שנת 2014, בערוץ 4 הבריטי. לאחר שבדצמבר 2014 נטפליקס הוסיפה את הסדרה לצפייה דרך הקטלוג שלה, בספטמבר 2015 רכשה נטפליקס את הסדרה כולה והחלה לשדר אותה בלעדית בשירות שלה החל מעונתה השלישית שעלתה לשידור באוקטובר 2016. ב-5 ביוני 2019, עלתה לשידור עונתה החמישית. במאי 2022 נודע כי עונה שישית מצויה בהליכי פיתוח בנטפליקס. ביוני 2023 עלתה לשידור ב"נטפליקס" עונה שישית. ב-10 באפריל 2025 עלתה לשידור עונה שביעית.

ב-28 בדצמבר 2018, הועלה לנטפליקס הסרט הראשון באורך מלא של הסדרה אשר נקרא "מראה שחורה: בנדרסנאץ'" ועוסק במתכנת צעיר אשר מעבד ספר פנטזיה למשחק וידאו.

הסדרה זכתה שלוש פעמים בפרס אמי לבידור בפריים טיים ב-2017, 2018 ו-2019 על הפרקים "סאן ג'וניפרו", "החללית קאליסטר" ועל הסרט "בנדרסנאץ'" בהתאמה.

 אטימולוגיה 
צ'ארלי ברוקר הסביר את שם הסדרה בראיון לעיתון "הגרדיאן":
"אם טכנולוגיה היא סם, וזה באמת מרגיש כמו סם, אז מהן בדיוק תוצאות הלוואי? סדרת הדרמה "מראה שחורה" מתקיימת באזור שבין הנאה לאי נוחות. "המראה השחורה" של הכותרת היא זו שתמצא בכל קיר, בכל שולחן, בכל כף יד: המסך הקר והמבריק של הטלוויזיה, הצג או הסמארטפון".

 פרקים 

 עונה ראשונה 

 עונה שנייה 

 ספיישל חג המולד 

 עונה שלישית 

 עונה רביעית 

 בַּנדֶרסְנאץ' 

הסרט באורך מלא הראשון של מראה שחורה שוחרר בנטפליקס ב-28 בדצמבר 2018, לאחר שהוכרז רשמית ביום הקודם. הסרט, שמתרחש בשנת 1984, עוקב אחר סטפן (פיון וייטהד), מתכנת צעיר שמתחיל לפקפק במציאות כשהוא מעבד ספר פנטזיה למשחק וידאו, ועד מהרה הוא מתחיל לעמוד בפני אתגר מסובך. בנדרסנאץ' הוא סרט אינטראקטיבי, המבקש מדי פעם מהצופה לבחור באחת משתי אפשרויות על המסך שמשפיעות על אופן ההתרחשות בסרט. ישנם מספר מסלולים אפשריים בהם ניתן לחוות את הסרט, וחמישה סופים שונים. בסרט משחקים ויל פולטר, קרייג פרקינסון, אליס לאו ואסים צ'אודרי.

 עונה חמישית 

 עונה שישית 

 עונה שביעית 

 הפקה 
בספטמבר 2024, העונה השביעית של הסדרה חשפה את צוות השחקנים במהלך אירוע ה-Geeked Week של נטפליקס. השחקנים החדשים שיצטרפו לעונה כוללים את: אקוופינה, פיטר קפלדי, אמה קורין, פטסי פראן, פול ג'יאמטי, לואיס גריבן, אוסי איחילה, ראשידה ג'ונס, סיינה קלי, רוזי מקיואן, כריס או'דאוד, איסה ריי, פול ג'י ריימונד, טרייסי אליס רוס והארייט וולטר. חלק מהשחקנים מהעונה הרביעית ישובו לפרק המשך ל-"USS Callister", ביניהם: כריסטין מיליאוטי, בילי מגנוסן, ג'ימי סימפסון, מילנקה ברוקס, ואוסי איחילה. העונה השביעית תכלול שישה פרקים ותשודר בנטפליקס במהלך שנת 2025

 פרסים ומועמדויות 
שנהפרסקטגוריהמועמד(ים)תוצאהמקור2024פרס סאטורןהצגת הטלוויזיה הטובה ביותרמראה שחורהפרס בחירת הקהלתוכנית המדע בדיוני/פנטזיה של השנהפרס באפט"א לטלוויזיההמיני-סדרה הטובה ביותרDemon 79השחקנית הטובה ביותראנג'אנה ואסןפרס אמי אמנותי לבידור בפריים טייםעריכת התמונה הטובה ביותר במיני סדרה או סרט או סדרת אנתולוגיהג'ון האריסמיקס הסאונד הטוב ביותר במיני סדרה או סרט או סדרת אנתולוגיהג'יימס רידג'ווי, ריצ'רד מילר, אדם מנדז ודניאל קרסקופרס אמי לבידור בפריים טייםהתסריט הטוב ביותר במיני-סדרה או סדרת אנתולוגיה או סרטצ'רלי ברוקר2025פרס אמי לבידור בפריים טייםהליהוק הטוב ביותר בסדרה מוגבלת/אנתולוגיה או סרטג'ינה ג'יי, ג'יני בכרך, קורין קלארק וג'ניפר פייג'התלבושות פנטזיה/מדע בדיוני הטובות ביותרמתיו פרייס, ליסה מיטון, אליס וודוורד, ג'ניפר גיץ' וקאלום אלכסנדר וואטההרכב המוזיקלי הטוב ביותר הסדרה מוגבלת או אנתולוגית, סרט או ספיישל (פסקול דרמטי מקורי)אריאל מרקסדניאל פמברטוןעריכת הסאונד הטובה ביותר בסדרה מוגבלת/אנתולוגיה, סרט או ספיישלטום ג'נקינס, אלכס סוייר, ג'יימס היידיי, רוב דיווידסון, ארתור גריילי, פופי קוואנה, אוליבר פריס וסו הרדינגמיקס הסאונד הטוב ביותר לסדרה מוגבלת/אנתולוגיה או סרטג'יימס רידג'ווי, סטיוארט פיגוט, אדם מנדז וסם אוקלאפקטים חזותיים מיוחדים הטובים ביותר בפרק בודדג'יימס מקלכלן, ג'וזי הנווד, קוברה טניאל, דייוויד שניידר, טלולה בייקר, ג'יין פאטון, ג'ונתן קרואנה, פיליפ לאטל וג'יימי וודמיני-סדרה או סדרת האנתולוגיה הטובה ביותר"מראה שחורה"השחקנית הראשית הטובה ביותר במיני-סדרה או סדרת אנתולוגיה או סרטראשידה ג'ונסהכתיבה הטובה ביותר במיני-סדרה או סדרת אנתולוגיה או סרטצ'רלי ברוקר ובישה ק. עלי

 ראו גם 
 דד סט
 אימה אמריקאית

 קישורים חיצוניים 












 הערות שוליים 

קטגוריה:סדרות טלוויזיה בריטיות שעלו לשידור בשנות ה-2010
קטגוריה:דיסטופיות
קטגוריה:זוכי פרס אמי הבין-לאומי: סרט טלוויזיה או מיני-סדרה
קטגוריה:זוכי אמי בפריים טיים: תוכניות: תסריט למיני סדרה או לסרט טלוויזיה
קטגוריה:נטפליקס: תוכניות וסדרות